**Kiskunfélegyháza dél csomópont zárása az M5-ös autópálya Budapest felé vezető oldalán**

**ÉPÍTÉSI MUNKÁLAT**

|  |  |
| --- | --- |
| Típusa: | Lehajtó- és ráhajtó ág zárás |
| Helye: | M5-ös autópálya Budapest felé vezető oldalán, Kiskunfélegyháza térségében |
| Útlezárás várható kezdése: | 2023. március 16. |
| Útlezárás várható befejezése: | 2023. május 22. |
| Sebességkorlátozás: | 100 km/h |

**Sajtóközlemény – 2023. március 16.**

**Az M5-ös autópálya Budapest felé vezető oldalán a 114-es kilométerszelvényben található Kiskunfélegyháza dél csomópont lehajtó ága 2023. március 16-tól várhatóan 2023. május 22-ig, a csomóponti ráhajtó ág 2023. április 17-től várhatóan 2023. május 22-ig építési munkálatok miatt lezárásra kerül. Az AKA Zrt. a munkálatok okozta forgalomkorlátozások miatt a közlekedők szíves türelmét kéri.**

A munkálatok első ütemében – 2023. március 16. és 2023. április 17. között – az autópálya Budapest felé vezető oldalán a Kiskunfélegyháza dél csomópont ráhajtó ága lesz lezárva**.** A munkálatok második szakaszában – 2023. április 17. és 2023. május 22. között – az M5 autópálya Budapest felé vezető oldalán a Kiskunfélegyháza dél csomópont lehajtó és ráhajtó ága kerül lezárásra.

A munkálatok ideje alatt az M5-ös autópályáról történő le- és felhajtás Kiskunmajsa, illetve Kiskunfélegyháza felé a 109-es kilométerszelvényben található Kiskunfélegyháza észak csomópontnál lesz biztosítva.

A munkálatok várhatóan 2023. május 22-én befejeződnek. Az érintett szakaszon 100 km/h sebességkorlátozásra kell számítani. A korlátozások a Szeged felé vezető oldal lehajtó és ráhajtó ágát nem érintik.

Az aktuális forgalomkorlátozásokról és terelésekről folyamatos tájékoztatást nyújt az Útinform a [www.utinform.hu](http://www.utinform.hu) weboldalon, az AKA Zrt. a [www.aka.hu](http://www.aka.hu) honlapon és az üzemeltető A-WAY Zrt. Az AKA Zrt. arra kéri a közlekedőket, hogy fokozott óvatossággal, a sebességkorlátozásoknak megfelelően közlekedjenek az M5-ös autópályán. Nem várt események eltérést eredményezhetnek az ütemtervtől. Az AKA Zrt. a változtatás jogát fenntartja.

Biztonságos utazást kívánunk!

AKA Zrt.

**Sajtókapcsolat:**

**PResston PR**

E-mail: [info@presstonpr.hu](mailto:info@presstonpr.hu)

Terdik Adrienne ügyvezető igazgató

M: +36302576008, +36308316456

T: +3613259488